Kaitsepolitsei alustas praegusele infole tuginedes kriminaalmenetlust karistusseadustiku vabaduse võtmise ning riigipiiri ja ajutise kontrolljoone ebaseadusliku ületamise paragrahvide alusel.

Karistusseadustik näeb vabaduse võtmise eest kohtus süüdimõistmisel ette rahalise karistuse või kuni viieaastase vangistuse ning ning riigipiiri ja ajutise kontrolljoone ebaseadusliku ületamise eest 4-12-aastase vangistuse.

Kaitsepolitsei pressiesindaja Harrys Puusepp ütles Postimehele, et röövitud kaitsepolitseiniku asukoht ei ole teada ning enne pressikonverentsi ei ole võimalik juhtunu kohta rohkem kommentaare anda.